**Mi-i dor de liniște-n visurile mele**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aș vrea când mă trezesc să fie ca în vis,

Să-mi pot continua gândul fugar,

Să fim din nou cu sufletul larg deschis

Și dragostea noastră să bâzâie-n noapte ca un bondar.

Aș vrea să mă cauți și frumos să-mi scrii,

Cuvinte tandre, pe care le voi citi-n tăcerea nopții,

Să mă gândesc la timpul frumos atunci când tu o să vii,

Nu vreau să fie un vis de-al meu lăsat mereu în mâna sorții.

Aș vrea ca viața să nu-mi mai joace feste,

Să nu fie un joc urât care a-nceput iară,

Am și eu un suflet și visări celeste,

Uneori gândesc ca un copil ce fuge iar afară.

Precum zilele mai seamănă-ntre ele

Și cum nepăsarea este-n lumea toată,

Uneori mi-i dor de liniște-n visurile mele

Și dragostea naivă trece ca o fată.